Съдържание

# Номер на страница

В това поле от лентата на състоянието се изписва номерът на текущата страница. Щракването върху него отваря прозореца „Преминаване към страница“, чрез който можете да обхождате документа. Щракването с десен бутон показва всички показалци в документа. Щракнете върху показалец, за да поставите текстовия курсор на позицията на показалеца.

Показаната страница (x) и общият брой страници (y) се отчитат във вида Страница x/y. Когато превъртате документа с мишката, номерът на страницата се показва при отпускане на бутона на мишката. Когато превъртате чрез десния плъзгач, номерата на страници се показват в подсказка. Форматът на номерата е еднакъв в лентата на състоянието и при плъзгача.

Можете да включвате и изключвате прозореца Навигатор чрез двукратно щракване върху полето Номер на страница.

За да преминете към определена страница, въведете номера й в числовото поле Страница в прозореца Навигатор и натиснете Enter.

Натиснете комбинацията Shift+CommandCtrl+F5, за преминете към въвеждане на номер на страница. Когато натиснете Enter, курсорът ще се премести в избраната страница.

Моля, подкрепете ни!